cyanic-selkie/wikianc huggingface dataset:
Cluny klooster
Cluny oli keskajal üks tähtsamaid kloostreid. Cluny kloostrikirik on siiani maailma tuntumaid romaani ehituskunsti näiteid. Kuni Rooma Püha Peetruse basiilika ehitamiseni 16. sajandil oli Cluni klooster maailma suurim.
Asutamine ja õitseng
Cluny asutati aastal 910, kui Akvitaania hertsog Guillaume I Vaga (ka Wilhelm) annetas benediktlasest abt Bernole uue kloostri rajamiseks mõisa, et loodavas asutuses taastataks Benedictuse reegel (Regula Benedicti) selle algupärases puhtuses. Erinevalt teistest kloostritest allutati Cluny otse paavstile, sõltumatus maaomanikest oligi Cluny kloostriuuendusliikumise üks keskseid ideid. Clunyle tekkis kiiresti palju tütarkloostreid (mille kõigi abtiks oli Cluny abt) ning ordu omandas erakordselt suure võimu, muutudes suurte maavalduste, pärisorjade ja rikkuste tõttu 11.-12. sajandil kristliku maailma üheks olulisemaks kirikliku, aga ka ilmaliku võimu keskuseks. Ordu edu rajanes mitmel erakordselt võimekal abtil, rangel reeglistikul ja osaval propagandal.
Cluny kloostri mõju
Cluny oli kuulus surmaga seotud talituste, missade, mälestusürituste poolest, mis lähendas teda oluliselt tavakristlasest elanikkonnale. Just Cluny kloostrist on alguse saanud 2. novembri tähistamine hingedepäevana.
Cluny kloostri tähtsus kunstiajaloos on vaieldamatu. Ühes usuelu reformimise ideedega levisid ka Clunys harrastatavad ehituskunsti printsiibid. Just Cluny mõjutusel rajati Santiago de Compostelani viiv palverännutee, mis ääristati arvukate romaani stiilis kirikutega.
Cluny kloostri koht kunstiajaloos
pisi|Cluny III Cluny kloostri algse kiriku (Cluny I) asendas 981. aastal sisse pühitsetud Cluny kloostrikiriku teine taasehitis (Cluny II). Seda tuntakse praegu ainult vanade kirjelduste järgi. See oli lameda lae ja transeptiga basiilika. Peakoori kõrval olid ka kõrvalkoorid või kabelid. 11. sajandi lõpul Cluny II lammutati ning abt Hugues (Hugo) ajal alustati selle aja kohta tohutu 181 m pika Cluny kolmanda kloostrikiriku (Cluny III) ehitust. Ehitustööd kestsid 12. sajandi alguseni. Valmimise järel varises kesklöövi võlvistik sisse, kuid ehitati uuesti üles ja kirik pühitseti taas 1130 (teistel andmetel 1131) paavst Innocentius II poolt sisse. Kirik oli viielööviliine basiilika kahe ristlööviga (transeptiga), kooriümbriskäigu ja kabelipärjaga. Läänekülge lisati hiljem kolmelööviline eeskirik või eeskoda. Kesklööv oli kaetud silindervõlviga, külglöövides olid kasutuses ristvõlvid. Sisearhitektuuris imiteeriti detailide kujutamisel osaliselt rooma arhitektuuri motiive (kannelüüridega pilastrid). Välisarhitektuuris püüdsid pilku arvukad tornid. Cluny kloostrikirik on olnud eeskujuks arvukate kirikute ja katedraalide ehitamisel.
Cluny III-s olid ka ulatuslikud maalingud, muu hulgas troonil istuv Kristus apsiidis. Kloostris olid au sees muusika, kirjandus ja kunst ning sarnaselt Clunyst alguse saanud mõttevoolude ja arhitektuuriga levisid needki voolud kloostrist väljapoole, mõjutades terveid koolkondi. Cluny stiil oli toretsev ja rikkalik, sest "ükski hiilgus polnud jumala ülistamiseks liiast".
Cluny allakäik ja hävimine
Ehkki kloostril olid suured sissetulekud, kujunes pompoosse suurkiriku ehitus väga kalliks. Suured summad kulusid ka heategevuseks ning järgnevad abtid ei olnud ka nii tugevad administraatorid kui nende eelkäijad. See kõik viis ordu finantsraskustesse. Cluny kloostrile tekkisid suurte toetajate kõrvale ka ägedad kriitikud. Benedictuse põhimõtte kohaselt oli munkade tähtsaim kohustus jumala lakkamatu ülistamine ja palvetamine. Cluny mungad pühendusid sellele nii hoogsalt, et lõpuks läks kaduma Benedictuse olulise põhimõtte ora et labora (palveta ja tööta) teine pool. Seega rakendati kloostris ohtralt ilmikvendade tööjõudu, sest munkade peaülesandeks jäi elu vaimsem pool. Kõike seda heitis Clunyle ette 12. sajandil esile kerkinud uus tsistertslaste ordu, kelle ideaaliks oli vaesus ja füüsilise töö tegemine. Cluny kaotas tasapisi oma mõjukuse, kuid jäi veel sajanditeks olulise usuorduna tegutsema.
Cluny III hävitati suures osas Prantsuse revolutsiooni käigus 1793. aastal. Klooster müüdi 1798. aastal ühele kaupmehele ning tema varemeid rüüstates varastati sealt ümberkaudsete majade ehituseks kive. Võimsast kompleksist on tänapäeval säilinud peatransepti lõunaosa kaheksanurkse torni ja kellatorniga ning osa kabelipärjast.
Ristlillik
pisi|Ristlilliku eri kujusid. 2–4 – keskaegsed vormid. 1, 5–7 – uusgooti vormid. Joonis raamatust "A handbook of ornament" pisi|[[Eugène Viollet-le-Duc' tehniline joonis ristlillikust. Joonised raamatust "Dictionnaire raisonné de l'architecture française du XIe au XVIe" siècle ]] Ristlillik (saksa keeles Kreuzblume, prantsuse keeles fleuron , inglise keeles finial ) on ristikujuliselt hargnevate lehtede ja pungataolise tipuga ladvakujuline kaunistuselement gooti arhitektuuris tornide, viilude, fiaalide ja ehisviilude tippudes. Lillik võib olla kahe- või neljaharuline ja pealistikku kahekordne.
Eesti arhitektuuris esineb ristlillik sakramendiniššide ehisviiludel ja muus raiddekooris koos krabidega, näiteks Kuressaare linnusekabelis, Niguliste ja Oleviste kirikus ja Tallinna Toomkirikus. Ristlillik kaunistab fiaalitippe Oleviste kiriku Maarja kabeli välisseinal tugipiilarite külgedel ning tippudes. Omapärane ristikujuline motiiv, mis võib markeerida ristlillikut, asub ehisviilu tipus Ridala kiriku lääneportaali kohal.
Avanemata lehtedega ristlillikuga sarnaneva ladvamotiivi kohta, nagu seda esineb näiteks Muhu kiriku sakramendiniši raamistuse tipus, on eesti keeles kasutatud sõna punglillik.
Ristlilliku motiiv leiab palju kasutamist ka uusgootikas, sealhulgas Eesti 19. sajandi altariseintel ja mujal.
Tuvalu keel
Tuvalu keel (tuvalu keeles te nganana a te tuvalu) on Austroneesia hõimkonda Polüneesia keelte hulka kuuluv keel.
Keelkond
Nagu kõik Polüneesia keeled, pärineb ka tuvalu keel Polüneesia algkeelest, mida esivanemad umbes 2000 aastat tagasi olevat kõnelnud. Austroneesia hõimkonda kuulub väga palju väikese kõnelejate arvuga keeli, kuid levinumatel on seevastu üle kümne miljoni kõneleja. Näiteks räägib maailmas räägitavuselt kaheksandal kohal asuvat malai keelt hinnanguliselt 180 miljonit inimest. Peamiselt Vaikse ookeani piirkonnas ja Kagu-Aasias räägitavatel keeltel on kokku ligikaudu 385 miljonit kõnelejat.
Keele ajalugu
Tuvalu keelt kõneleb 2000. aasta andmetel kokku umbes 9000 inimest Tuvalu riigi üheksal saarel. Igal saarel räägitakse eri tuvalu murret, kuid üksteisest arusaamist keeleliselt vähe erinevad murded ei raskenda. Kasvamas on tuvalukeelsed kogukonnad Fidžil, Uus-Meremaal ja Austraalias. Genealoogilisi sarnasusi on paljude teiste Polüneesia keeltega, kõige rohkem aga on tuvalu keelt mõjutanud samoa keel, kust on laenatud ka suur osa praegu kasutusel olevast sõnavarast. Sarnasusel arvatakse olevat ka selge põhjus: samoa keel oli 19.–20. sajandi jooksul Tuvalusse tee leidnud kristlike misjonäride asjaajamiskeel. Tuvalu keelele on avaldanud märkimisväärset mõju ka Mikroneesia keelte hulka kuuluv kiribati keel.
Keele olevik ja tulevik
Tuvalu rahvuskeelel on Tuvalus institutsionaalne staatus, kuigi inglise keele mõju globaliseeruva maailma survel kasvab pidevalt. Tuvalu riigi kirjasõnatraditsioon on alaarenenud seisus, tõlgitud on piibel. Keele ortograafiastandardit pole välja arendatud, vaitupu ja funafuti dialektid on aga 20. sajandi esimesest poolest saadik saarestikus prevaleerinud ning valdavalt peetaksegi neid kaht dialekti koos tuvalu keele normiks. Tuvalu keel kasutab ladina tähestikku. Keelel pole oma sõnaraamatut ning kui inglise keelest laenamine jätkub samas tempos, võib keelt tulevikus ohustada pidžinkeele staatus.
Fonoloogia ja foneetika
Tuvalu keeles on viis vokaali (/i/, /e/, /a/, /o/, /u/) ja sõltuvalt murdest kas kümme või üksteist konsonanti (/p/, /t/, /k/, /m/, /n/, /f/, /v/, /s/, /h/, /l/ ja /ŋ/). Eranditeta lõpeb iga sõna tuvalu keeles vokaaliga. Rõhk on alati sõna eelviimasel silbil, välja arvatud juhul kui sõna lõpus on pikk vokaal. Foneem /ŋ/ kirjutatakse kui ⟨g⟩, mõnes dialektis ka kui ⟨ng⟩. Tuvalu keeles ei esine diftongi, seega artikuleeritakse iga vokaal eraldi. Näiteks sõna taeao (homme) hääldame [ta-eh-ah-o(r)], justnagu koosneks sõna neljast eri silbist. Sageli võib kas lühike või pikk konsonant sõna algul tähendust täiesti muuta, näiteks nofo (istun) ja nnofo (istume) või mmala (üleküpsenud) ja mala (katk). Vokaali pikkus eristab sageli nii tähendust kui nuumerust. Samuti pikendatakse vokaali millegi rõhutamisel.
Hääldus
Foneeme /f/ ja /v/ hääldatakse õigesti, kui viiakse alahuul õrnalt kokku ülahuule, mitte ülemiste hammastega. Foneem /s/ hääldub pigem eesti keele /š/ sarnaselt. Foneemi /t/ loomuliku kõla saavutamiseks tuleks kurgulage puudutada terve keelepinnaga, mitte ainult keeletipuga, ⟨ng⟩ ehk ⟨ŋ⟩ hääldub nagu meie foneemide /n/ ja /g/ kooslus, näiteks sõnas ⟨king⟩. Ülejäänud foneemid häälduvad eesti keele foneemide sarnaselt.
Sageli välditakse reduplikatiivse silbi artikuleerimist ja tehakse reduplikatiivsele silbile eelneva silbi konsonandi kohal väike paus ja hääldatakse see seejärel jõulisemalt välja. Näiteks sõna fakakai (küla) hääldatakse kui [fakai], aga foneemi /k/ hääldusel tehtud pausile järgneb järelejäänud sõnaosa intensiivsem artikulatsioon.
Morfosüntaks
Fusioonitüübilt on tuvalu keel segatüüpi keel. Esineb nii muutumatuid sõnu kui aglutineeruvaid morfeeme. Pöörde- ja käändelõppude ning muude grammatiliste funktsioonide rolli täidavad adpositsioonid, vahel ka afiksid.
Noomenite pluurali markeerimiseks kasutatakse reduplikatsiooni ja/või pikendatakse vokaali, nt fafine (naine) ja faafinee (naised) või tangata (mees) ja taangata (mehed). Nuumeruse määrab sageli ka noomenit saatva sõna muutumine, nt tona vae (tema jalg) ja ona vae (tema jalad). Reduplikatsiooni, harva ka afikseid, kasutatakse veel tegevuse korduvuse näitamiseks, augmentatiivi-deminutiivi, passiivikonstruktsioonide, aga ka hoopis uue tähendusega sõnade moodustamiseks. Tuvalu keel kasutab pluurali ja singulari eristamiseks kolmendsüsteemi singular-duaal-pluural. Tuvalu keeles puudub morfoloogiline muutekategooria SUGU, kuigi eri soost olendite tähistamiseks on kasutusel ka eri sõnad, nt tamatangata (poeg) ja tamafine (tütar).
Morfoloogiliselt imperatiiv singularis ja pluuralis ei eristu: tuku ki a ia (anna see talle!), tuku ki loto i te fale (paigutage see majja!).
Artikkel
Kuigi artiklit se võib võrrelda inglise keele a ja an’iga, pole suhe alati nii üksühene. Konkreetsed nüansid tulevat põhjaliku tuvalu keele käsiraamatu koostaja Donald Gilbert Kennedy arvates ilmsiks vaid tuvalu keele kontekstis viibides. Suurel enamikul juhtudest aga kasutatakse indefiniitset artiklit siis, kui kõnealune pole retsipiendile teada.
Pronoomen
Erinevalt eesti keelest, mis võimaldab kontrasteerida ainult kaht eri kaugust või tuntuse astet (nt siin ja seal või see ja too), on tuvalu keeles kasutusel ternaarne demonstratiivpronoomeni jaotus. Demonstratiivpronoomenid on homonüümsed relatiivpronoomenitega. Personaal- ja possessiivpronoomenid on kirjakuju poolest üksteise sarnased ning jagunevad esimese isiku puhul inklusiivseiks ja eksklusiivseiks.
Pronoomeneid ei kasutata viitamaks elutuile esemeile.
Verb ja adjektiiv
Adjektiivid tuvalu keeles on ühtlasi ka verbid ja need adjektiivid, mis pole verbid, pole adjektiivid selle sõnaliigi ranges mõttes, nt te fale vaka (kanuumaja), kus "kanuu" pole adjektiiv tema tüüpilises tähenduses, kuigi "kanuumaja" võiks vastata küsimusele "missugune maja?". Keeles on palju olekut kirjeldavaid verbe, mis inglise keelde tõlkides oleksid hoopis adjektiivid. Vahe verbi ja adjektiivi vahel võib ilmneda siis, kui verb või aspekt on markeeritud, vastasel juhul aitab kontekst.
Adjektiiv väljendab artikli te abil omadusenime, nt vave (kiire) ja te vave (kiirus). Adverbid moodustatakse prefiksi faka- lisamisel adjektiivile, nt lelei (hea) ja fakalelei (hästi) või atamai (vilunud) ja fakaatamai (vilunult). Verbist/adjektiivist võib kergesti teha noomeni, lisades sufiksi -ga.
Konjunktsioon
Konjunktsioonil ja on tuvalu keeles verbide, noomenite ja numeraalide ühendamisel erinev vaste: kave ki tena fale kae tuku ki te ia (vii see tema majja ja anna see talle!), angafulu ma lima (kümme ja viis ehk viisteist), aumai te takafi mo te alunga (too (mulle) matt ja padi!).
Janusz Głuchowski
Janusz Julian Głuchowski (6. august 1888 Bukowa – 11. juuni 1964 London) oli Poola sõjaväelane (kindral).
Tuvalu keel
Sõnajärg
Tuvalu keele sõnajärjes pole kokkuleppele jõutud. The World Atlas of Language Structures väidab Niko Besnier’ raamatule Tuvaluan: A Polynesian Language of the Central Pacific tuginedes, et keel kasutab OVS-sõnajärge. Besnier’ andmed näitavad, et OVS-sõnajärg on statistiliselt küll prevaleeriv, kuid praktiliselt on keeles sõnajärg vaba. Mitmed teadlased on keele sõnajärjeks pidanud ka SVO- või VSO-sõnajärge. Tuvalu keel on maailmas unikaalne keel, kuna kasutab ühena vähestest OV-sõnajärje juures suurel hulgal prepositsioone.
Janusz Głuchowski
1935 anti talle Kotkaristi II klassi teenetemärk.
Tuvalu keel
Afiks
Tuvalu keeles on mõningail afikseil oluline grammatiline ja/või semantiline roll:
Komparatsioon
Keeleliselt on kompareerides rõhk pigem sellel, kellega võrreldakse, mitte keda võrreldakse. Kui tahta näiteks võrrelda ahvi ja kassi tugevust, võime eesti keeles öelda nii ahv on tugevam kui kass kui ka ahv on kassist tugevam, tuvalu keeles aga on võimalik vaid viimane variant.
Komparatiivi ja superlatiivi väljendavad tuvalu keele rääkijad adverbidega atu, ake, aka (komparatiiv) ja sili, tomua, ki (superlatiiv), nt e loa aka te lakau nei (see pulk on pikem) või te tangata tomua i te lasi (ülisuur mees, tõesti!).
Mitmesugust
Modaalsust väljendatakse eesti keele sarnaselt verbidega. Episteemilist võimalikkust väljendatakse sõnadega võib-olla, ebatõenäoline, võimalik jne. Eristuvat indefiniitset pronoomenit keegi või midagi ei ole, kuid sarnane sõna moodustatakse mitmest eri sõnast analoogselt inglise keele sõnaga someone (some+one). Keeles pole verbi olema üksühest vastet, verbi eksisteerima vasted on e iai ja e isi.
Eufoonia
Et taotleda heakõla, on keeles tarvitusel mitmed võtted:
Numbrid
1 – tasi; 2 – lua; 3 – tolu; 4 – fa; 5 – lima; 6 – ono; 7 – fitu; 8 – valu; 9 – iva; 10 – augafulu/sefulu; 20 – lua ngafulu; 30 – tolu ngafulu; 100 – se lau; 125 – se lau lua ngafulu ma lima; 1000 – afe.
Järgarvud moodustuvad, kui lisada numeraalile ette definiitne artikkel te.
Kui nuumerus käib lauses või lausungis inimese kohta, asetseb selle ees prepositsioon toko, nt te tokotolu o tangata (kolmas inimene).
Přemysliidid
pisi|Přemysliidide vapp Přemysliidid (tšehhi keeles Přemyslovci, saksa keeles Premysliden, poola keeles Przemyślidzi) ehk Přemysliidide dünastia oli Tšehhi esimene valitsejasugu, mille liikmed valitsesid Böömimaad ja sellega seotud alasid umbes aastatel 800–1306.
Dünastia asutas legendi kohaselt künnimees Přemysl, kes abiellus printsess Libušega. Přemysliidide dünastia juhti nimetati tavaliselt vürstiks või hertsogiks (tšehhi keeles kniže) kuni 1198. aastani, mil Přemysl Otakar I muutis Böömimaa Saksa-Rooma riigi koosseisus olevaks päritavaks kuningriigiks. Böömimaa asukoht Saksa-Rooma keisririigi ning Poola ja Ungari kuningriikide vahel mõjutas Böömimaa käekäiku mitmete sajandite vältel. Lisaks pidid Böömi hertsogid hoidma Saksa-Rooma keisriga stabiilseid poliitilisi suhteid. Böömimaa valitsejad laienesid oma idanaabrite arvelt, kui need olid nõrgad, kuid kui Poola ja Ungari kuningriigid taas tugevnesid, löödi Böömimaa tagasi. Peamised sisepoliitilised küsimused keerlesid ümber Morava (Määrimaa) ja Böömimaa suhete ning pärimisõiguse. Hertsog Boleslav II surma järel puhkenud pärilustüli nõrgestas Böömimaad ajutiselt, kuid 11. sajandi esimesel poolel suutis riik uuesti stabiliseeruda.
Přemysl
Legendi järgi oli Böömimaa esimene hertsog künnimees Přemysl, kes polnud reaalsuses eksisteerinud ajalooline isik (sarnaselt legendaarse hertsogi Piastiga, kes olevat rajanud varaseima valitseva dünastia Poolas). Praha Kosmase kroonikas on säilinud pärimus Premysliidide dünastia loomise kohta. Nende legendide järgi oli Přemysl tšehhide esimene hertsog. Libuše, esiisa Čechist põlvnev ennustajanna, valis Přemysli välja, et too jätaks oma härja ja adra. Přemysl ja Libuše abiellusid ja hakkasid valitsema tšehhe oma lossist Vyšehradis.
Poliitilise võimu koondamise ja laiendamise protsess dünastia oli väga pikk. Kuivõrd böömid olid Määrimaa hertsogi vasallid, aeglustas see iseseisvat poliitilist formatsiooni. Hertsog Bořivoj (u 880–885) on sarnaselt Přemysliga vaga moraalse arengu (edifikatsiooni) figuur Tšehhi patriotismile, sest väidetavalt ta ristiti ja seega sai ta jumaliku hoole instrumendiks tšehhide kristlusse pööramisel.
Bořivoj I
pisi|[[Václav Ignác Leopold Markovský maal "Hertsog Bořivoj ristimine"]] Moldau ala hõimude ühendamine leidis aset ilmselt Bořivoj I (srnd 889/890) valitsusajal 9. sajandi teisel poolel Suur-Määri riigi valitseja Svatopluk I patronaaži all. Přemysliidid olid sel ajal Tšehhi tugevaim hõimudünastia, kes laiendasid oma territooriumi ja mõjuvõimu nõrgemate naaberhõimude arvelt. Přemysliidide valitsejate põhiterritoorium asus 60-kilomeetrise läbimõõduga Moldau, Elbe, Ohře, Berounka ja Sazava jõe kokkupuutekohas. Sellest piirkonnast sai alguse Přemysliidide territoriaalne ekspansioon, mis viis lõpuks välja Tšehhi riigi loomiseni. Võimu laiendamisele ja tugevdamisele aitas täiendavalt kaasa sealne väga viljakas maa; lisaks oli piirkond Euroopat läbivate kaubateede üks olulisemaid ristumiskohti.
Bořivoj abiellus Ludmilaga, Polaabia sorbide printsessiga, kellest sai hiljem märter ja pühak. Methodius, kes kojupöördumisel endaga kaasa võeti, ristis nad 884. aastal Määrimaa õukonnas. Bořivoj lasi pärast kojunaasmist ehitada rotundi (ümarkiriku) Levý Hradecis. Ristiusu vastuvõtmine viis aga peagi paganliku ülestõusuni, mistõttu Bořivoj põgenes Määrimaale. Määrimaa abiga suruti ülestõus maha.
Peagi naasis Bořivoj Böömimaale ning viis pealinna Levý Hradecist Prahasse, millest sai hiljem religioosse elu keskus. Bořivoj jätkas Määrimaa hegemoonia all hõimude liitmisega. Pärast Svatopluki surma 894. aastal algas sisemine võimuvõitlus, mis andis Böömimaale võimaluse end Määrimaa võimu alt vabastada, kuid 895. aastal saabusid Tšehhi vürstid Regensburgi, et uuendada nende liitu Ida-Frangi riigiga. Selle tagajärjel sai Prahast Regensburgi diötseesi osa.
Prahast sai religioosse elu keskus. Praha ülempreester esindas Regensburgi piiskopi ja enamus preestreid olid baierlased. Tšehhi oli 10. sajandil koos Saksimaa ja Baierimaaga üks arenenumaid Kesk-Euroopa piirkondi. Siiski oli see piirkond Baierist tugevalt mõjutatud, mida on näha ka riikide kultuurilises ja poliitilises arengus.
Přemysliidide esimest dokumenteeritud valitsejat Bořivoj'd on esmamainitud 872. aastal, kui Bořivoj avaldas toetust Määrimaa valitsejale Svatoplukile, kes võitles frankide vastu, kui viimane võttis oma onu Rotislavi trooni 870. aastal. Bořivoj võttis kristluse vastu Svatopluki õukonnas. Svatopluki surm 894. aastal ja uute rändrahvaste, madjarite, saabumine idast nõrgendas tema riiki veelgi. Madjarid võitsid määrlasi otsustavalt 903. või 904. aastal; suur osa Määrimaa liidreid tapeti ja impeerium kukkus kokku. Böömimaa, mida mäed kaitsesid korduvate madjarite rünnakute vastu, muutus Määrimaa perifeeriast lääneslaavlaste poliitiliseks keskuseks. Bořivoj asutas Praha, ehitades sinna neitsi Maarjale pühitsetud kiriku ja hiljem lossi Hradčany kõrgendikule. Bořivoj ajaks oli põhiosa Böömimaast tänu kindluste võrgustikule tema otsese kontrolli all. Bořivoj valitsusajal võttis Tšehhi vastu ristiusu. Bořivoj ristis aastal 894 munk Methodius. Bořivoj'l oli kaks poega Spytihněv ja Vratislaus, kes mõlemad said hiljem valitsejateks.
Spytihněv I ja Vratislav I
Bořivoj kaks poega Spytihnev ja Vratislav tunnustasid sakslase Arnulfi ülemvalitsust Regensburgis ja lõid lahku juba hukule määratud Määri riigist. Sellega sai Böömimaa Saksa vasallriigiks, sisenes Saksa kirikusüsteemi ja inkorporeeriti Regensburgi diötseesi. Samuti andis Vratislav I Regensburgi piiskopi alluvusse Böömimaa kiriku. Teised Böömimaa hertsogid tunnistasid tema ülemvõimu, kuid säilitasid suure osa oma iseseisvusest. Niimoodi avati tee Saksa institutsioonide, kiriku ja kultuuriruumi sisenemiseks Böömimaale. Kuigi Saksa preestrid kasutasid ladina liturgiat, püsis varem kasutusel olnud kirikuslaavi liturgia selle kõrval veel pea 200 aastat. Spytihnev asutas püha Peetri ja püha Pauli kiriku Praha lähistel Budečis. Tema vend ja järeltulija Vratislav asutas püha Jüri kiriku Praha lossis.
Václav I
Pärast Spytihnevi surma ja tema venna Vratislavi lühikest valitsusaega (915–921) oli Přemysliidide suguvõsas konflikt kahe leeri, paganate ja kristlaste vahel. Võitlus algas pihta 921. aastal kahe tugeva naise vahel: Drahomíra, kes oli pagan ja Vratislavi lesk, ja Ludmila, tema ema. Legend räägib, et Drahomira, kes oli kade Ludmila mõjuvõimu üle, lämmatas ta (hiljem muudab legend ta märtriks). Lõpuks saatis siiski kristlaseid edu ja Vaclavist sai tunnustatud liider.
Kuningavõim kuulus Václav I ajal, 10. sajandi Böömimaal kogu valitsevale perekonnale, suurele sugulaste rühmale, sealhulgas võrdsel määral erinevatele lähematele ja kaugematele sugulastele või sugulusliinidele.
Kui Václav I (valitses 921–935) oli täisealiseks saanud, kasutas ta kristlust, et oma riiki tugevdada, ja ohjeldas regendivalitsuse ajal mässumeelseks muutunud hertsogeid. Vaclav I jätkas teiste hõimude liitmist enda hertsogkonna võimu alla. Ta proovis samuti edutult Böömimaa Saksa kuninga Heinrich I Linnupüüdja valitsuse alt iseseisvaks teha, kuid see viis ainult suuremate pingeteni: sakslased vallutasid Tšehhi 922. aastal ja 929 võtsid Praha. Aastal 929 maksis ta tribuuti Heinrich I-le ning vandus talle truudust, saades vastutasuks püha Vituse säilmed äsjavalminud rotundi jaoks Praha lossis.
Václav I võimu ajal toimus suur munkade ja nunnade sisseränne. Nad tõid kaasa reliikviaid ja psalmikogusid, käsikirju, Saksa kiriku moraalsed tõekspidamised ja materiaalsed struktuurid. Tänapäevane kriitika vähendab aga selle Ludmila võimuperioodi ajal Böömimaal toimunud väidetava kristluse suure leviku mastaapi. Vaclav I eestvedamisel algas 920. aastatel Böömimaa orienteeritus Saksi dünastia poole. Seda iseloomustas Praha linnuses asuva kivikiriku pühendamine Saksi pühakule Vitusele. Nii slaavi kui ka ladina legendid kiidavad Vaclavit ja tema vanaema Püha Ludmilat kui tulihingelisi kristlasi, aga need räägivad vähe Vaclavi poliitilisest tegevusest. Kui Vaclav mõrvati 929. või 935. aastal, legendi kohaselt tema noorema venna ja pärija Boleslav I käe läbi, sai vürstist Böömimaa kaitsepühak. Legendid kirjeldavad mõrva kui venna vihapurset Vaclavi pühendumuse vastu uuele usule, aga vandenõul oli arvatavasti sügavam poliitiline tagamaa – eelkõige iga-aastane tribuut Saksa kuningale, mille vastu Boleslav oli.
Boleslav I
Boleslav I tõusis troonile 935. aastal ning oli püsis seal üsna kaua: 38 aastat. Ta tugevdas ja laiendas märgatavalt Böömimaa võimu ning tema valitsusaja jooksul kujunes välja ühtne Tšehhimaa. Üheks poliitilise võimu elemendiks kujunes sakslaste poolehoid Slavníki suguvõsale, mis oli Premysliidide rivaaliks. Umbes 936. aastal läks Boleslav I ühes vägedega Põhja-Moravasse ning vallutas Olomouci; Morava kaudu edasi Põhja-Karpaatidesse Malopolskasse, kus vallutati Krakówi ja Lędzianie alad.
Pärast seda laiendas ta Böömimaa võimu idaaladele. Mitmed 10. sajandist pärit Lõuna-Poola kindlused (wielkie grody) sarnanevad kaasaegsete Böömimaa kindlustega. Boleslav vallutas ka osa Sileesiast. Kogu laienemine võis leida aset 940.–960. aastatel. Ibrāhīm ibn Ya‘qūb nimetas 965. aastal Boleslavi "Praha, Böömimaa ja Krakovi kuningaks". Tuleb rõhutada, et Boleslav I eesmärk ei olnud pelgalt vallutamine (uued territooriumid, sõjasaak ja orjad), vaid samuti kontrolli kehtestamine oluliste kaubateede üle. Vallutatud alad olid Böömimaa käes 988.–990. aastani, mil Poola annekteeris Sileesia ja Malopolska.
Boleslav I lähendas end Poola valitsejale Mieszko I-le, kes oli oma mõjuvõimu laiendamas. Tingimusel, et Poola võtab vastu ristiusu, andis ta oma tütre Dubrawka Poola vürstile naiseks. Böömimaa territoriaalne ekspansioon jätkus pärast Boleslavi surma poja Boleslav II valitsusajal. Tema ajal asutati Praha diötsees, kaasa arvatud ulatuslikud alad Põhja-Karpaatidest. Poola ja Böömimaa allianss katkes 980. aastal, misjärel annekteeris Poola kümmekond aastat hiljem Sileesia. Ilmselt sel ajal vallutas Poola ka Malopolska (Krakówi regiooni).
Boleslav II
Boleslav II oli Boleslav I poeg ja troonipärija. Boleslav II hakkas oma valitsusaja lõpul piirama lähisugulaste pääsu võimule ning välja tõrjuma juba võimul olevaid suguvõsasid. Seega jätkas ta edukalt oma isa tööd tšehhide võimu konsolideerimisel. Boleslav II purustas 995. aastal täielikult Slavníki suguvõsa, ainukese Přemysliidide dünastia rivaali Böömimaal. Ta oli valdavalt lojaalne oma süseräänidele Saksa-Rooma keisritele Otto I, Otto II ja Otto III-le, keda ta aitas nende konfliktides Poola vürstidega. Küll aga toetas ta mässumeelset Baieri hertsogi, mis päädis sellega, et Otto II karistas Boleslavi sõjaretkedega 975.–977. aastal. Üldiselt aga kasutas ta oma sõbralikke suhteid paavsti ning keisriga ära ning suurendas seeläbi oma mõjuvõimu.
Pärast Boleslav II surma toimus poegade vahel võimuvõitlus, mis lõppes sellega, et 1012. aastal määras tema noorem poeg Oldřich end Böömimaa vürstiks. Küll aga nõrgendas see konflikt nii Böömimaad kui ka dünastia mõjuvõimu. Kaotati suur osa 10. sajandil vallutatud territooriume.
Muusikaanalüüs
Muusikaanalüüs on muusika uurimise osa, mille lähtekohaks on muusika ise, mitte aga muusikavälised tegurid. Formaalselt koosneb muusikaanalüüs muusikaliste struktuuride tuvastamisest, tõlgendamisest ja kirjeldamisest ning nende struktuuride liigendamisest võimalikult lihtsateks funktsionaalseteks algelementideks.
Přemysliidid
Boleslav III
pisi|Boleslav III Boleslav III, Boleslav II vanim poeg ja pärija, võitles 11. sajandi alguses oma nooremate kasuvendade Jaromiri ja Oldřichga trooni pärast. Boleslav III kastreeris Jaromiri ning üritas teist venda Oldřichi vanni uputada; hiljem saatis mõlemad eksiili. Võimalik, et Boleslav III eesmärk oli tugevdada oma positsiooni ning saada Böömimaa ainuvalitsejaks. Boleslavil oli vaid üks tütar ja mitte ühtegi poega ning ei ole täpselt teada, kuidas ta pärimisprobleemi lahendada kavatses. Küll aga näitavad tema võikad repressioonid, et ta ei kohelnud oma vendasid legitiimsete pärijatena ning pigem oli tal kavas siduda pärimisliin oma ainsa tütrega.
Muusikaanalüüs
Muusikalise struktuuri all võib seejuures mõista kas suulisse või kirjalikku traditsiooni kuuluva muusikateose katkendit, muusikateost kui tervikut või muusikateoste kogumit.
Zarečča
Zarečča (transkribeerituna Zarettša) on alev Valgevenes Homieli oblastis Rečyca rajoonis. Asub merepinnast 142 meetri kõrgusel Viedryči jõe ääres.
Přemysliidid
Vladivoj
Tšehhi aadelkond kukutas Boleslav III 1002. aastal troonilt, kusjuures kuninga nooremad vennad jäeti pärimisel kõrvale. Kuningaks sai hoopis poolakas Vladivoj, kelle täpne päritolu ning side Boleslaviga on teadmata. Võib üsna kindel olla, et nad ei olnud lähisugulased. Vladivoj ei tundnud end troonil eriti kindlalt ning valitses vaid mõne kuu, kuni oma loomuliku surmani.
Boleslav III teist korda troonil
Ülestõus, mis oli toonud kaasa Boleslav III võimu kokkukukkumise, päästis valla rea riigipöördeid ja veriseid konflikte. Kui Vladivoj suri ning ta valitsusaeg lõppes, kutsusid böömi aadlikud Boleslav III vennad pagendusest tagasi. Küll aga ei suutnud nad Poola kuninga Boleslaw Julge sõjalise sekkumise tõttu võimutäiust hoida ja Boleslav III tõusis uuesti troonile. Tema teine valitsusaeg oli veelgi lühem kui esimene. Poola valitseja, kes oli algul Boleslav III Prahasse naasmist toetanud, otsustas võtta ülemvõimu Böömimaal kiirelt enda kätte ja käskis Boleslavi pimedaks teha. Isegi kui Boleslaw Julge oli Přemysliididega sugulussidemeis naisliini pidi ja tema võimupüüdluseid toetasid mõned Přemysliidide dünastia liikmed nagu Sobeslav, püha Adalberti viimane vend, oli Boleslaw Julge võimuhaaramine äärmuslik traditsiooni rikkumine, mis dikteeris, et võimu saab üle anda ainult teisele Přemysliidile.
Muusikaanalüüs
Muusikaanalüüsi poolt tuvastatud muusikaliste struktuuride või algelementide seoste tõlgendamine võib erineda nii ajas kui kohas ning on pideva muusikateadusliku diskussiooni objekt.
Zarečča
Alevis on keskkool, raamatukogu ja haigla. Sinna on rajatud naistevangla.
Muusikaanalüüs
Muusikaanalüüsi puhul on tihti keeruline teha vahet muusika struktuuri ja stiili analüüsi vahel, kuna ükskõik milline, kas suurem või väiksem vähegi keerukam muusikaline struktuur on tihedalt seotud ühe või teise muusikastiiliga. Teisest küljest ka muusikaanalüüsi meetod ise, st see, kuidas toimub muusikaliste struktuuride tuvastamine ja liigendamine algelementideks, võib olla tihedalt seotud sellega, millises stiilis on analüüsitav muusika loodud.
Přemysliidid
Bretislav I
Boleslav II pojapoeg Bretislav I (1035–1055) üritas oma valitsemise algusperioodil Saksamaa, Poola ja Ungari nõrkust ära kasutada. Ta tegi sõjakäigu Poolasse Gnieznosse 1039. aastal ning saavutas ka mõningast edu. Bretislav I tegi Määrimaa vastu eduka sõjakäigu. Vallutatud ala oli piisavalt suur, et sellest eraldi provints moodustada, ja see oli alates Bretislavi valitsusajast Böömimaaga seotud.
Zarečča
Ajalugu
Enne aastat 1957 asusid alevi kohal talud (Paharelcy, Padbabje jt.)
Přemysliidid
Bretislav I
Siiski ei kandnud tema pingutused laieneda Poolasse ja Ungarisse vilja. Kuigi Bretislav alistas Saksa kuninga Heinrich III Domažlices 1040. aastal, pidi ta 1041. aastal leppima sellega, et Böömimaa sai Saksa-Rooma keisririigi lääniks. Teisisõnu hoidis ta ära relvastatud sekkumise, kuid lõpetas Böömimaa püüdlused end Saksa-Rooma keisririigi ülemvõimust vabaks võidelda.
Bretislav suutis siiski stabiliseerida Böömimaa oma endistes piirides ja laiendada kindlused kui hertsogivõimu keskused Määrimaale. Bretislav kehtestas ka vanemuse printsiibi, mis tähendas, et kõik Přemysliidide maad pärib perekonna kõige vanem liige. Ta usaldas Määrimaa oma noorematele poegadele, jagades selle nende vahel osadeks keskustega Olomoucis, Brnos ja hiljem Znojmos. Pärast Bretislavi surma 1055. aastal algas riigis jälle võimuvõitlus. Praha Kosmas kirjutab oma kroonikas Bretislavi surmast nii:
Vratislav II
Přemysliidi vürst Vratislav II (1061–1092) sai Saksa-Rooma keisrilt Heinrich IV-lt 1085. aastal Tšehhimaa kuninga tiitli kui isikliku privileegi (st eluaegse, mittepäritava; vürst Vladislav II (1140–1173) hiljem samal alusel keiser Friedrich I Barbarossalt).
Tugev vürst võis pöörata heanaaberlikud suhted keisririigiga enda kasuks, samas kui nõrgad vürstid seda ei suutnud. Vratislav II oli esimene Böömimaa hertsog, kes sai endale kuningatiitli. Ta oli juba enne tiitli saamist tugevdanud oma positsiooni, luues Olomouci piiskopkonna, mis vähendas Praha piiskopi jurisdiktsiooni ainult Böömimaale. Ta viis oma õukonna Vyšehradi ja asutas linnas vaimulike kolleegiumi. Vratislav valis keisri Heinrich IV poole investituuritülis paavst Gregorius VII-ga ja sai 1085. aastal tänutäheks abi eest keisrilt eluaegse tiitli "Poola ja Böömimaa kuningas".
Vladislav I
Vladislav I, kes aastal 1120 kukutas võimult oma venna Borivoj II (1117–1120), soodustas kloostrite asutamist Böömimaal ja munkade sinna asumist. Tema suurim saavutus selles valdkonnas oli 1115. aastal Kladrubys (saksa keeles Kladrau), Pilsenist läänes benediktiini kloostri asutamine.
Sobeslav I
Böömimaa väed võitsid 1126. aastal vürst Sobeslavi juhtimisel Saksa-Rooma keisri Lothar III armeed Chlumeci lahingus. Keiser tahtis tugevdada oma mõjuvõimu Böömimaal ja sekkus Přemysliidide võimuvõitlusse. Böömimaa jõud, kes läksid lahingusse püha Adalberti lipu all, mis omakorda oli kinnitatud püha Vaclavi piigi külge, palusid kaplan Vituselt ilmutust. Väidetavalt nägi ta piigi kohal ilmutust valge kuue ja valge hobusega pühast Vaclavist, kes võitles Böömimaa eest. Lothar III sai lahingus lüüa ja Sobeslav laskis tänutäheks ehitada Řípi püha Jüri rotundi. Seal seisab see tänase päevani.
Vladislav II
Vladislav II (1140–1173) osales keiser Friedrich I Barbarossa sõjakäikudes Itaaliasse. Keiser kroonis ta 1158. aastal Milanos Böömimaa kuningaks.
Vladislav tõusis troonile areneva aadelkonna kandidaadina, aga ta kasutas osavalt ära esimese Hohenstaufenite dünastia keisri, Konrad III toetust, et kindlustada oma positsiooni. Taas esile kerkinud konfliktis paavsti ja Hohenstaufenite (Friedrich I Barbarossa juhtimisel) vahel toetas Vladislav keisrit. Tasuks tšehhide toetuse eest kroonis Barbarossa 1158. aastal Vladislavi Böömimaa eluaegseks kuningaks. Kui Vladislav astus tagasi, et anda tiitel oma pojale, haaras Barbarossa võimalusest sekkuda Böömimaa siseasjadesse. Sellele järgnes 25 aasta pikkune konflikt, mille ajal käis troon käest kätte 12 korda ja iga kord oli valitseja vahetuse taga keiser.
Otakar I
Pärast keisri sekkumist riigi siseasjadesse ja sisekonfliktide rohket perioodi sai 1197. aastal trooni Vladislav II poeg Otakar I. Tol hetkel näis riik tugevam kui eales varem, mängides olulist rolli Euroopa poliitikas veel järgmised kolm põlvkonda. See sai toimuda vaid tänu keisririigi enda siseprobleemidele, mida Přemysl nutikalt riigi kasuks ära kasutas. Kui toimusid Saksa kuninga valimised, toetas ta mitut vastaskandidaati ja sai tänu sellele lõpuks Friedrich II käest Sitsiilia kuldbulla, mis kinnitas Böömimaa privilegeeritud positsiooni keisririigis ning suurel määral vähendas kohustusi keisri ees. Böömimaa kiire poliitiline tõus 13. sajandi jooksul oli võimalik suuresti tänu Otakar I edule kuningatiitli saamises, mis tal õnnestus 1198. aastal.
Otakar I ja tema järeltulijate ajal jõudis Böömimaa madalseisust välja, sai poliitiliselt silmapaistvaks ja majanduslikult tugevaks. Aastal 1221 saavutas vaimulikkond iseseisvuse ilmalikest valitsejatest. Maaomanike seisus, mis koosnes rikastest parunitest ja vähem jõukatest mõisnikest, nõudis endale rohkemaid vabadusi oma valduste administreerimisel ja aktiivsemat rolli avalikes asjades. 13. sajandi alguses kasvas Böömi- ja Määrimaa rahvaarv tunduvalt tänu immigratsioonile Saksamaa ülerahvastatud aladelt.
Václav I
Václav I valitsemisaja (1230–1253) varasemat osa iseloomustab oht Austria hertsogi Friedrich II ekspansioonipoliitika ees. Friedrichi ekspansionism tekitas muret ja protesti ka mitmete teiste valitsejate seas. 1236. aastal oli keiser Friedrich II sõjas Lombardia Liigaga. Keiser nõudis, et Václav ja teised Saksa-Rooma keisririigi suurfeodaalid laenaksid talle käimasoleva sõja jaoks osa täiendavaid vägesid. Václav I kui juhtfiguur grupi vürstide seas ei tahtnud keisrile sõdureid saata, sest see oleks nõrgestanud Böömimaa kaitset Austria hertsogkonna potentsiaalse rünnaku vastu, mistõttu ta keeldus.
Mongolite sissetungi ajal Poolasse palus Sileesia hertsog Henryk II Vaga, Václavi naisevend, Václavilt abi mongolitega võitlemiseks. Ometigi, kui Václav oli teel Legnicasse 50 000 mehega, et teda aidata, ründas Henryk II kannatamatusest mongoleid, mis päädis katastroofilise kaotusega Legnica lahingus ja Henryki enda surmaga. Mongolite võidu järel tõmbus Václav tagasi, et kaitsta Böömimaad. Ta kogus Tüüringist ja Saksimaalt täiendavaid vägesid ja siis taandus Böömimaa mägistesse aladesse, kus mongolite ratsaväe liikuvus oli pärsitud. Kui mongolite eelvägi ründas Kłodzkot, lõi Böömimaa ratsavägi nad mäekurudes kiiresti põgenema. Václavi edu mongolite vastu oli nii suur, et kroonikud saatsid keiser Friedrich II-le sõnumeid tema võidukast kaitsest.
1248. aastal pidi Václav tegelema Böömimaa aadlike ülestõusuga, mida juhtis tema oma poeg Otakar II, mässu ajal tuntud kui "noorem kuningas". Rahulolematud aadlikud olid Otakari veennud ülestõusu juhtima. Václav surus mässu maha ja vangistas oma poja.
Palamulla karstiala
thumb|Koobas Palamulla karstialal pisi|Avalõhe Palamulla karstialal Palamulla karstiala on karstiala Rapla maakonnas Rapla vallas. Karstiala kaitseks loodi 1973. aastal Palamulla karstikaitseala (pindala 7 ha).
Přemysliidid
Otakar II
Kuningas Otakar II Přemysl (valitses 1253–1278) sai hüüdnimeks “kulla ja raua kuningas” tänu oma sõjalisele võimekusele ja rikkusele. Ta tuli troonile soosiva välispoliitilise olukorra ajal ja oli keisririigi tugevaim sõltumatu valitseja. Et saada meesliinita jäänud Babenbergide maavaldused Austrias ja Steiermargis, abiellus ta Margarethe von Babenbergiga, kes oli temast 10 aastat vanem. Oma valitsusaja esimeses faasis valitses ta kooskõlas aadelkonna soovidega, kes võitsid Böömi kuningriigi territoriaalsest laienemisest.
Preisi ristisõja ajal 1255. aastal asutas Otakar II Královeci (Königsberg; tänapäeval Kaliningrad) linna. Viis aastat hiljem alistas ta Ungari kuninga Béla IV Kressenbrunni lähedal ja kaitses edukalt sõja ajendiks olnud Steiermarki. Vaidlus kuninga ja aadelkonna vahel kuningriigi olukorra osas kulmineerus aadlike ülestõusuga. Pärast selle mahasurumist jäid vastastikused suhted endiselt pingeliseks.
Palamulla karstiala
Karstiala asub Palamulla soosaarel, mida minevikus ümbritses Balti jääpaisjärv. Soosaar on geoloogiliselt Juuru lademe rõngaspaest aluspõhjakõrgendik.
Přemysliidid
Otakar II
Otakar II võimu all suutis Böömimaa saada mõjukamaks kui kunagi varem, millele aitas kaasa hõbedakaevandamine ja keiser Friedrich II surmale järgnenud pikk vahevalitsus Saksa-Rooma keisririigis. Böömi alad ühendati ja kuningal oli nende üle tugev võim. Přemysliidi kuningad said ülempeekrikandja tiitli aastal 1114. Alates 13. sajandi keskpaigast olid nad seitsme valitseja seas, kes valisid keisri. Ta laiendas Tšehhi mõju Alpide piirkonnas tugeva toetusega riigilinnadelt (Viin jäi tema poolele lõpuni välja), Salzburgi peapiiskopilt ja teistelt kõrgetelt vaimulikelt. 1269. aastal päris Otakar Kärnteni hertsogi alad, nende hulgas Kraini ja “Vendi margid”, mida asustasid slaavlased (tänapäevane Sloveenia). Ta laiendas oma võimuala ka põhja poole, kus Piastide Poola oli endiselt jagatud vürstiriikideks. Böömi kuningas ühines Saksa ja Poola rüütlitega ristisõjas endiselt paganlike balti hõimude (preislaste) vastu. Königsbergi linn nimetati tema auks.
1277. aastal surus ta maha uue aadlike ülestõusu ja asus teravasse konflikti tema asemel Saksa kuningaks valitud Rudolf von Habsburgiga. Teine sõjakäik Rudolfi vastu lõppes Böömi kuningale katastroofiga 26. augustil 1278 Dürnkruti lahingus. Kui Otakar nägi oma rüütleid langemas, otsustas ta taganemise asemel edasi võidelda. Surres, nagu ta elas, rüütelliku aukoodeksi järgi, sai "kulla ja raua kuningas" Otakar II Přemysl inspiratsiooniks kaasaegsetele ja tulevastele kirjanikele.
Václav II
Kui Otakar II suri, oli tema poeg ja hilisem järeltulija Václav II (valitses 1278–1305) alles alaealine ning seetõttu tekkis sugulaste vahel konflikt vaidlusest, kes peaks olema Vaclavi eestkostja (regent). Selleks ajaks oli tekkinud oht, et riik võib koost laguneda, sest viimased viis aastat olid riiki okupeerinud Brandenburgi väed, kes hoidsid Václavit pantvangis. Aadelkond tasus ta vabastamiseks lunaraha. Aadlik Záviš z Falkenštejna, kes oli tähtsal asevalitseja positsioonil, abiellus Premysliidide Otakari lese Kunhuntaga. Hiljem tema oponendid arreteerisid ta ja ta tapeti Zavis Hluboká linnuse ees.
Kui Kutna Horas avastati suured hõbedamaagi varud, toimus sellesse piirkonda suur sisseränne ning linnaelanike arv kasvas järsult. Vaclav II andis käibele uue mündi "Praha penni", mida vermiti Kutna Horas 1547. aastani. Kuna Kutna Hora rikkused andsid Vaclav II-le võimaluse laiendada kuningriiki (Chebsko alade ning Maagimäestiku põhjaosa arvelt), tahtis ta kaevandamise arengule veelgi hoogu juurde anda. Selle jaoks andis ta välja "Ius regale montanorumi" (kaevandamiskoodeksi).
Václav, olles abiellunud Gutaga Habsburgide dünastiast, suunas oma ambitsioonid põhja ja kirde suunas, eemale otsesest konfliktist oma hõimlastega. Ta laiendas feodaalset võimu Poola hertsogite seas Ülem-Sileesias, vallutas Krakówi ja aastal 1300 krooniti ta ametlikult Poola kuningaks. Ta kindlustas oma nõuet Poola troonile, abielludes Piasti soost printsessi Eliška Rejčkaga. Kui Ungari Árpádi dünastia 1301. aastal välja suri, pakkus grupp aadlikke krooni Václav II-le, kes lasi oma poja, samuti Václavi, sellel aastal ametlikult kroonida Ungari kuningaks. Premysliidi õnne kiire pöördumine paremuse poole kutsus esile nii keisri kui ka paavsti vastuseisu, mistõttu Václav tagandas oma poja Ungari troonilt 1304. aastal ja loobus nõudest Ungari troonile enne oma surma aasta hiljem.
Václav III ja meesliini lõpp
Václav III (1289–1306) oli viimane Přemysliidide dünastia kuningas Tšehhimaal, Ungari kuningas aastatel 1301–1304 ja Poola kuningatrooni pretendent. Tema valitsusaeg Tšehhimaal jäi lühikeseks atentaadi tõttu, mis samuti hoidis ära tema püüdlused Poola troonile. Václav ütles lahti oma pärimisõigustest Austriale ja Ungari kroonile enne, kui oma isa Vaclav II käest 1305. aastal Böömimaa trooni päris. Ta oli intelligentne ja hea haridusega, kuid liiderliku inimesena otsustas ta maksma panna oma nõude Poolale ja ehitas üles armee. Ta lootis tagasi saada vähemalt põhilise osa Böömi-Poola dominioonist ja valmistas ette 1306. aasta suvel sõjakäigu Poola. Teel Poola, nimelt Olomoucis aga Václav III tapeti. Tapmise motiivid on tänaseni teadmata. Temaga ühes lõppes Premysliidide meesliin, mis oli Tšehhimaad juhtinud pea neli sajandit.
Pärast Václav III surma esindasid tema õed Anna ja Eliška seaduslikku Přemysliidide liini. Kuigi Tšehhi aadelkond eelistas pärijana näha Anna abikaasat Kärnteni Heinrichi, surus Saksa kuningas Albrecht I peale oma poega Rudolfi. Rudolf I (valitsusaeg 1306–1307) suri aasta pärast troonile tõusmist ning Tšehhi kroon läks Heinrichile (võimul 1307–1310), kuid ta oli ebapopulaarne. Viimaks pöördusid nii kirik kui ka aadelkond Heinrich VII poole, kes oli olnud 1308. aastal toimunud Albrechti mõrvast saati olnud Saksa kuningas. Lisaks oli Mainzi peapiiskop olnud Václav II kantsler. Pärast keerukaid läbirääkimisi oli Eliška Přemyslovna nõus abielluma Heinrichi poja Johanniga. Kärnteni Heinrich lahkus 1310. aastal Prahast ning aasta hiljem krooniti Johann von Luksemburg (tšehhipäraselt Jan Pime) Tšehhi kuningaks.
Risti külanõukogu (Harju rajoon)
Risti külanõukogu oli külanõukogu Harju rajoonis. Külanõukogu moodustati 1945 Padise vallas. Külanõukogu pindala oli 260 km² (1977).
Messier 35
Messier 35 (ka M35 ja NGC 2168) on hajusparv, mis asub Kaksikute tähtkujus.
Bolšije Tomiki
Bolšije Tomiki ehk Tammikko (vene Большие Томики, Тамикова, Таммиковo) on küla Venemaal Leningradi oblasti Lomonossovi rajooni Annino vallas. Ajalooliselt kuulus küla Kesk-Ingerimaale Hietamäki kihelkonda ning oli asustatud ingerisoomlaste poolt. 2010. aastal elas külas 99 inimest.
1817. aastal oli külas (nimetatud kui Тамикова) 5 talu.
1831. aastal oli külas (nimetatud kui Тамикова) 8 talu.
Eesti kohaliku omavalitsuse volikogude valimised
Eesti kohaliku omavalitsuse volikogude valimised on Eestis rahvahääletusega valimised, millega selgitatakse kohalike omavalitsuste volikogude koosseisud. Valimised võivad olla korralised (iga nelja aasta tagant) või erakorralised. Valimistega seotu on reguleeritud kohaliku omavalitsuse volikogu valimise seadusega.
Bolšije Tomiki
1848. aastal elas külas (nimetatud kui Tammikko) 50 ingerisoomlast äyrämöist, kellest 24 olid mehed ja 26 naised. Haldusjaotuslikult kuulus küla Peterburi kubermangu Oranienbaumi maakonda.
Eesti kohaliku omavalitsuse volikogude valimised
Eestis on kohaliku omavalitsuse volikogude valimine toimunud järgmistel aastatel:
Bolšije Tomiki
1856. aastal oli külas (nimetatud kui Таммикова) 4 talu 12 meeshingega.
1860. aastal oli külas (nimetatud kui Таммикова) 8 talu.
1880–1890. aastail oli külas (nimetatud kui Таммиковo) 8 talu.
1913. aastal oli külas (nimetatud kui Таммиковo) 3 talu.
Alates 1917. aastast kuulus küla Šundorovo külanõukokku.
1924. aasta soomekeelsel Peterburi lähiümbruse kaardil on küla nimetatud kui Tammikko.
1941. aastal oli külas (nimetatud kui Таммиковo) 13 majapidamist.
Teise maailmasõja ajal perioodil 01.08.1941–31.12.1943 oli küla okupeeritud Saksa vägede poolt.
Ala mõis
Ala mõis (saksa keeles Assikas) oli rüütlimõis Helme kihelkonnas Viljandimaal. Nüüdisajal jääb mõis Valga maakonda Tõrva valda.
Marja allasum
Marja on allasum Tallinnas Lilleküla asumis. See on saanud nime Marja tänava järgi.
Ala mõis
Ala mõisa kõrvalmõis oli Aitsra mõis.
Aleksei Iljušenko
pisi Aleksei Nikolajevitš Iljušenko (23. september 1957 – 19. august 2021) oli vene jurist, Venemaa Föderatsiooni peaprokuröri kohusetäitja 1994–1995.
Coté de Pablo
Coté de Pablo (kodanikunimi María José de Pablo Fernández, sündinud 12. novembril 1979 Santiagos) on Tšiili päritolu Ameerika Ühendriikide näitleja ja laulja.
Ta on Eesti televaatajale tuntud Ziva Davidi rollis seriaalis "NCIS: Kriminalistid", kus ta mängis aastail 2005–2013.
Vitamiin (ansambel)
Vitamiin oli Eesti pop-rock 'i ansambel, mis tegutses aastatel 1978–1989.
Ansambli esinemisgraafik oli uskumatult tihe, aastas anti umbes 250, mõnel aastal koguni 270 kontserti. Lisaks Eestile viisid kontserdireisid Taani, Soome, Leetu, Venemaale, Ukrainasse, Valgevenesse, Moldovasse, Saksamaale, Iraaki, Armeeniasse, Georgiasse, Aserbaidžaani, Kasahstani, Usbekistani, Tadžikistani, Kõrgõzstani. Astuti üles kümnetel rahvusvahelistel ja kohalikel festivalidel, nende hulgas ka Tartu Muusikapäevadel ja Rock Summeril. Vitamiin on salvestanud umbes poolteistsada laulu ja instrumentaalpala, mis kõlavad tosinkonnal vinüülplaadil, helikassetil ja CD-l, mitmes muusikafilmis ja telesaates. Pärast ansambli laialiminemist 1989. aastal alustas enamik selle liikmeid soolokarjääri või jätkas muusikuteed ansamblis, mille nimeks sai Monarh.
M2M
pisi M2M oli Norra ansambel, kuhu kuulusid Marit Larsen ja Marion Ravn.
Pseudotsüfellid
Pseudotsüfellid on poorid, mis võimaldavad talluse gaasivahetust samblikel.
M2M
Larsen ja Ravn said sõpradeks viieaastaselt ja hakkasid koos musitseerima kaheksa-aastaselt. Esimese ühise lastemuusika albumi avaldasid nad 1996. aastal, kui Larsen oli 11- ja Ravn 12-aastane. 1998. aastal sõlmisid nad plaadilepingu Atlantic Recordsiga. Ansamblit hinnati kõrgelt seetõttu, et nad kirjutasid enamiku oma esitatavatest lugudest ise ja mängisid ka ise pille, mida peeti teismeliste popartistide seas pigem erandlikuks.
Pseudotsüfellid
Pseudotsüfellid on nähtavad valgete kriipsukeste või punktikestena talluse üla- ja alaküljel.
M2M
Nende 1999. aastal ilmunud debüütsingel "Don't Say You Love Me" meeldis nii muusikakriitikutele kui ka laiemale publikule ja jäigi nende suurimaks hitiks. 2000. aastal ilmunud albumit "Shades of Purple" müüdi üle maailma 1,5 miljonit eksemplari. Teine album "The Big Room" (2002) sai küll kriitikutelt heakskiidu, kuid ei leidnud nii palju ostjaid. Samal aastal ansambel lagunes ja selle liikmed alustasid soolokarjääri.
Mayhemi diskograafia
Siin on kirjas Norra black metal 'i ansambli Mayhem diskograafia.
Alajõe mõis
Alajõe mõis (saksa keeles Alajöe) oli Vara mõisa kõrvalmõis Maarja-Magdaleena kihelkonnas Tartumaal. Nüüdisajal jääb mõis Tartu maakonda Peipsiääre valda.
Mait Käbin
Mait Käbin (sündinud 6. novembril 1966 Tallinnas) on korvpallur ja treener.